איך משתמשים באלוורה?
אם אתם משתמשים בה לריפוי כוויות שמש, אתם צריכים למרוח את הג’ל על האזור הפגוע כמה פעמים ביום.
לעומת זאת, אם אתם צורכים תוסף המגיע בקפסולות או בצורה נוזלית, תקפידו לקחת את המינון הנכון. אם אתם לא מתחברים לטעם של מיץ אלוורה, תוסיפו אותו לשייק חלבון או כל משקה בריאותי אחר שאתם מכינים לעצמכם.
כמעט ולא עומדים לרשותנו נתונים וממצאים מדעיים בנוגע לאופן הצריכה האופטימלי של התוספים האלה. לכן, עדיין לא ברור האם כדאי לצרוך אותו בשעות היום או הערב והאם מומלץ לחלק את המינון היומי לכמה מנות נפרדות.
עד שהמחקר המדעי יפזר את הערפל סביב הסוגיות החשובות האלה, מומלץ להיצמד לממצאים הקיימים בנושא ולקחת את המינון הנדרש פעם אחת ביום.
he
האם אלוורה טובה לירידה במשקל?
היא אף פעם לא נחקרה באופן רחב ומקיף בתור פתרון טבעי להפחתת משקל. עם זאת, קיימים כמה ממצאים ראשוניים ונקודתיים שתומכים ביעילות של הצמח בהקלה על הסימפטומים של אחת מהבעיות הבריאותיות הכרוניות הגדולות והנפוצות ביותר שקשורות בצורה ישירה להשמנת יתר: סוכרת מסוג 2.
מחקר שנערך ביפן חשף שצמח האלוורה מכיל כמה רכיבים שעוזרים לטפל ביעילות בסוכרת. החוקרים שעמדו מאחורי הניסוי הגיעו למסקנה שהוא יכול לאזן את רמות הסוכר בדם ולהילחם ביעילות ברגישות לאינסולין.
ייתכן שהיא לא תעזור לכם להיפטר מקילוגרמים מיותרים, אבל כן יכול להיות שהיא יכולה להפוך לטיפול יעיל בנזקים הבריאותיים הנגרמים ממשקל עודף. כמובן שיש צורך במחקרים מדעיים נוספים שיעזרו לקבוע באופן סופי וחד משמעי את מידת היעילות של הצמח הזה בהקלה על התסמינים של בעיות הקשורות להשמנת יתר.
he
האם אלוורה יכולה להועיל לשיער?
כשלוקחים בחשבון שהעור והשיער בנויים מאותם החלבונים, זה לא צריך להפתיע אתכם שאלוורה נוזלית יכולה לשפר גם את בריאות השיער.
למרות שהתועלת שלה לשיער עדיין לא הוכחה בצורה מדעית, לא מעט נשים נשבעות שסוד היופי של השיער המדהים שלהן זאת שטיפה יומיומית שלו במיץ אלוורה. הן טוענות שהיא הפכה את השיער שלהן לזוהר ובריא יותר מאי פעם. האם לכל הטענות האלה יש כיסוי במציאות או שמדובר בסיפורי סבתא? נקווה שהמחקר המדעי יחקור לעומק את הסוגייה הזאת ויכריע פעם אחת ולתמיד עד כמה תמצית הצמח הזה יכולה להועיל לבריאות השיער.
he
האם אפשר לקחת תוסף אלוורה בתקופת ההיריון?
תוכלו למצוא המון תוספים שניתן להשתמש בהם בראש שקט וללא כל חשש בזמן ההיריון, אבל החדשות הרעות הן שתוסף אלוורה הוא לא אחד מהם. כשלוקחים בחשבון את הממצאים המראים על קשר אפשרי בין צריכתה לבעיות בתפקוד הכבד והכליות (שלא לדבר על ההשפעה המסרטנת של הצמח שנצפתה בקרב בעלי חיים), עדיף לא לקחת סיכונים מיותרים, במיוחד במהלך תקופת ההיריון.
ההשפעה של צריכת הצמח הזה על התפתחות העובר לא נחקרה בצורה מקיפה ומעמיקה. בגלל שהמחקר המדעי עדיין לא קבע עד כמה היא בטוחה לשימוש בזמן היריון, עדיף ללכת על בטוח ולהימנע מצריכת תוסף שמכיל אותה בתקופה הרגישה הזאת.
he
האם תוסף אלוורה יכול להיות מועיל ושימושי עבור גברים?
בגלל שאלוורה מככבת במוצרי טיפוח רבים לעור, היא פופולרית יותר בקרב נשים. למרות שאין שום מחקר מדעי בקנה מידה מלא שיכול להצביע על יתרונות בריאותיים ספציפיים לגברים, חוקרים מאיראן גילו כמה ראיות ראשוניות לכך שהצמח יכול להעלות את רמת הטסטוסטרון ולשפר את איכות הזרע אצל עכברושים.
כמובן שזה ממש לא אומר שהממצאים האלה תקפים גם לבני אדם. ניסויים אחרים שהתבצעו על עכברושים גילו שלאלוורה יכולה להיות השפעה מסרטנת. ככה שצריך להתייחס בזהירות רבה לממצאים האלה ולקחת אותם בערבון מוגבל.
he
האם תוספי אלוורה הם בטוחים לשימוש?
בהשוואה לתוספים אחרים, אלוורה ממש לא מצטיינת בהיבט של בטיחות שימוש והיעדר תופעות לוואי. ישנם כמה מקרים מתועדים של רעילות בכבד שקשורה לצריכתה, ומחקרים מסוימים שהתבצעו על בעלי חיים גילו שהיא יכולה להפוך לחומר מסרטן. בנוסף, היא עלולה לגרום למחסור בסידן, שלשול, רגישות יתר של העור, ובעיות בתפקוד הכליות.
עם זאת, עומדים לרשותנו כמה ניסויים קליניים שמראים על יעילות טיפולית שלה במצבים רפואיים מסוימים. אתם צריכים לשקול היטב את כל היתרונות והחסרונות של התוסף ולהבין עד כמה הוא מתאים ובטוח עבורכם.
כשזה מגיע למינון המומלץ, קשה לזרוק מספר מדויק שיתאים בצורה גורפת לכולם. עדיף להתחיל ממינון של 100 מיליליטר, אבל בחלק מהמחקרים המדעיים נעשה שימוש במינון גבוה בהרבה. אבל, כדי להפחית עד כמה שאפשר את הסיכון לתופעות לוואי לא רצויות, עדיף לנקוט משנה זהירות ולהתחיל ממינון נמוך יחסית.
he
מהי התועלת של תוספי אלוורה?
בנוסף ליכולת המפורסמת שלו בריפוי כוויות שנטחנה מכל כיוון אפשרי, תוסף אלוורה יכול להפחית דלקות וגירויים במערכת העיכול. הוא הוכח כטיפול יעיל בקוליטיס כיבית, וייתכן שמדובר בפתרון מבטיח להתמודדות עם מחלות מעיים אחרות כמו קרוהן ותסמונת המעי הרגיז. בנוסף, הצטברו כמה ראיות משכנעות להשפעה החיובית שלה על התסמינים של סוכרת מסוג 2, ובתרומה שלה למאבק במחלות נגיפיות כמו הרפס וזיהומים בחלל הפה.
he